Jacques Fusina

Jacques Fusina (en bunifazzin Giacumu Fusina, en corsu Ghjacumu Fusina) u l'é ün scrivànu, nàtu à L'Ortale (en a provincia di Bastìa), en Corsica, u 1 disgembri di u 1940.

 Biugrafìa 
 Testu còrsu  Traduzziùn in bunifazzinPa Bunifaziu
È stu sintimu chi t'aghju
à lu me cori ma' saziu
quandu ni facciu un viaghju
luntanu da Bunifaziu.
(Ghjacumu Fusina)Per Bunifazziu
L'è 'stu séintiméintu c'u attàca
u me chiò insudispàu
quandu mi fàzzu ün viaggiu
luntàn da Bunifazziu.
(Giacumu Fusina)
Cuminsa i stüdi dopu a guèra, en u sé paisi natali, cun a sé siô. U se spòsta cun a famigia dopu di àni à Cervioni, in sciü Mà Tirren. Da zuvinu u stüdia a Bastia e, dapoi, u divegne prufessù in propédeutique lettres, laureanduse a Montpellier. Da u 1960 l'ira maéstru de schiora; dopu ün téimpu passaiu en Fransa, insimi a siuva maéstra de schiora Monique, u riturna en Corsica in u 1981, dopu avé stüdiau a l'Üniversità Sorbonne de Pariggi. Giacumu Fusina cuminzza dunqua a siova pruduzziùn litteraria en lengua francesa, cun difiereinti poésie ancù in còrsu. Fra e siove partecipazziùn piò vede u giurnali còrsu Rigiru e, per a cultüra bunifazzina a culaburzziùn cun asuciazziùn "Di Ghi di Sce" cun quale l'ha publicàu difierenti canzzui en corsu e bunifazzin en u 1999, cun l'album "Bunifazziu in cantu" di Gargarozzi (duve se pò vede ancù A me mari scrìa da u cullega Cyprien di Meglio). U l'è ancù prufessù üniversitariu eméritu à l'Üniversita di a Corsica. L'ira stàtu ancù presidéinti di u cunséggiu di a cultüra per a Corsica e di l'istruzziùn.

Travaggi
Fra i travaggi ciü importanti de Fusina veghemmu:

 E Sette Chjapelle: racòlta de poésie e testi cürti en còrsu, cun l'inizziu curàtu da u scrivàn stéssu, publicàta fra i àni 1986 e u 1987, che a cuntégne ancù travaggi commu Una sì tù, U to nome mi n'arricordu, Parulle nustrali, Luna luna e àutre.
Contrapuntu: libru di arti, cun caligrammi e testi de Peter Berger.
La poesia corsa: presentazziùn di a poésia en lengua còrsa di u 1995, scria in lengua 'taliana e püblicà en Sardegna (rivista Erbafoglio).
Versu Cantarecciu: racòlta di u 1996 a cuntégne sulameinti poésie, de suvéinti dispunibili ancù müsicàte da grùppi lucàli commu I Gargarozzi (cun de rivisitazziui en bunifazzin) e àtri gruppi müsicali còrsi. Fra e poésie ciü ricunisciüe: U sullatu di u focu, A mare bellu, A canzona di l'acqua, In chì ortu addurmintata, À pena cum'à tè.
Pinochju: Traduzziùn di u 2001 en còrsu da stòia de Pinocchio de Carlo Collodi.
Canta u Populu Corsu: Culaburazziùn a l'album müsicale du grùppu còrsu omonimu.
Parlons Corse: libru ligàu a a lengua corsa, spiegà in ta gramàtica e àutri aspetti.
Cantilena veranile: libru cun ilustrazziun en còrsu, pé i bambìn.
Rigiru: Rivista trimestràle còrsa di a leteratüa lucàle, en culaburazziùn cun autri scrivàni e cun l'üniversità di a Corsica.

Bibliugrafìa

Nòtte

Categorîa:Biografìe
Fusina, Jacques
Categorîa:Corsega